**LĒMUMS**

Liepājā

|  |  |
| --- | --- |
| 2023. gada 20. aprīlī |  Nr.123/4(prot. Nr.4, 17.§) |

Par Liepājas Jūras piekrastes sauszemes

joslas (vieta Nr.D6.1) daļas atklātās zemes

nomas tiesības izsoles rezultātu

apstiprināšanu

Lai apstiprinātu izsoles rezultātus, pamatojoties uz Pašvaldību likuma 73. panta trešo daļu, Zemes pārvaldības likuma 15. panta otro daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 32., 43. un 44. punktu, Liepājas valstspilsētas pašvaldības domes 2023. gada 23. februāra lēmumu Nr.45/2 "Par Liepājas Jūras piekrastes sauszemes joslas (vieta Nr.D6.1) daļas atklāto zemes nomas tiesības izsoli", Liepājas valstspilsētas pašvaldības domes 2023. gada 23. februāra noteikumu Nr.5 "Liepājas Jūras piekrastes sauszemes joslas (kadastra apzīmējums 1700 040 0428) daļas (vieta Nr.D6.1.) atklātās zemes nomas tiesības izsoles noteikumi" 7.4. punktu, izskatot SIA "ĢIMENES SALIŅA" 2023. gada 16. martā pulksten 9.30 iesniegto piedāvājumu Liepājas Jūras piekrastes sauszemes joslas (vieta Nr.D6.1) daļas zemes nomas tiesības izsolei, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 20. marta lēmumu zemes nomas tiesības izsoles protokolā (sēdes protokols Nr.6, 10.#) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 13. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Apstiprināt Liepājas Jūras piekrastes sauszemes joslas (kadastra Nr.1700 040 0428) daļas 600,00 kv.m platībā (vieta Nr.D6.1) zemes nomas tiesības 2023. gada 20. marta izsoles rezultātus.

2. Uzdot Liepājas pilsētas pašvaldības iestādei "Nekustamā īpašuma pārvalde" veikt nepieciešamās darbības zemes nomas līguma noslēgšanai ar SIA "ĢIMENES SALIŅA" (reģistrācijas Nr.42103043415; juridiskā adrese: Toma iela 24-1, Liepāja) par Liepājas Jūras piekrastes sauszemes joslas daļas nomas tiesību uz 5 (pieciem) gadiem, nosakot nosolīto nomas maksu – 145,00 EUR (viens simts četrdesmit pieci *euro*) mēnesī. Papildus nomas maksai, nomnieks maksā valstī noteikto pievienotās vērtības nodokli.

3. Gadījumā, ja SIA "ĢIMENES SALIŅA" 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas valstspilsētas pašvaldības domes 2023. gada 23. februāra lēmums Nr.45/2 "Par Liepājas Jūras piekrastes sauszemes joslas (vieta Nr.D6.1) daļas atklāto zemes nomas tiesības izsoli" zaudē spēku.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2. punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam, Sabiedrisko attiecību un mārketinga daļai |